open-index/open-wikipedia-markdown huggingface dataset:
დაიდო (მომღერალი)

**დაიდო** (Dido) (დაბადების სახელი **ფლორიან კლუ დე ბუნევიალ არმსტრონგი**; ინგლ. Florian Cloud de Bounevialle Armstrong) (დ. 25 დეკემბერი, 1971) — ბრიტანელი Brit Awards-ის ლაურეატი და გრემის ჯილდოზე ნომინირებული მომღერალი და კომპოზიტორია, რომელიც სასცენო ფსევდონიმად დედის მიერ ბავშვობაში შერქმეულ მეტსახელს იყენებს. დაიდომ საერთაშორისო წარმატება მოიპოვა სადებიუტო ალბომით *No Angel* (1999), რომელიც 21 მილიონზე მეტი ასლის ოდენობით გაიყიდა  და მიიღო რამდენიმე ჯილდო, მათ შორის MTV ევროპის მუსიკალური ჯილდო საუკეთესო ახალი შემსრულებლის კატეგორიაში, NRJ-ის ორი ჯილდო ახალი შემსრულებლისა და საუკეთესო ალბომის და ბრიტანული მუსიკის ჯილდო საუკეთესო ქალი შემსრულებლის და საუკეთესო ალბომის კატეგორიებში.

## დისკოგრაფია 
* *No Angel* (1999)
* *Life for Rent* (2003)
* *Safe Trip Home* (2008)
* *Girl Who Got Away* (2013)
*  *Still on My Mind* (2019)

## რესურსები ინტერნეტში 
* ოფიციალური საიტი
* 

## სქოლიო
კატეგორია:დაბადებული 25 დეკემბერი
კატეგორია:დაბადებული 1971
კატეგორია:ინგლისელი ქალი მომღერლები
კატეგორია:ინგლისელი პოპ-მომღერლები
კატეგორია:ანგლო-ფრანგები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:XX საუკუნის ინგლისელი ქალი მომღერლები
კატეგორია:ცოცხალი ადამიანები
ართა

**ართა** (სანსკ. अर्थ artha ”მიზანი”) - ცნება ინდუიზმში, მატერიალური კეთილდღეობა, ამქვეყნიური არსებობის ერთ-ერთი ასპექტი. 
მატერიალური კეთილდღეობა არამც და არამც არ არის ადამიანის ქმედების მიზანი: იგი ცხოვრებისეული ოთხი ძირითადი ასპექტიდან ერთ-ერთია დჰარმისა (ღვთიური კანონის აღსრულების) და კამას (ეროტიკული ვნების) გვერდით, რომელიც მოკშათი (ამქვეყნიური არსებობისგან განთავისუფლებით) მთავრდება. 

კატეგორია:პურუშართები
კატეგორია:სანსკრიტული სიტყვები და ფრაზები
კამა (ინდუიზმი)

**კამა** (სანსკ. काम kāma ”ვნება”) — ცნება ინდუიზმში, ეროტიკული ვნება, ადამიანის სულიერი ზრდის ერთ-ერთი სტადია. 
ბიბლიური რელიგიებისგან განსხვავებით, ინდუიზმი ეროტიკულ, სექსუალურ ვნებას ამორალურობად არ თვლის, **კამა** ცხოვრებისეული ოთხი ძირითადი ასპექტიდან ერთ-ერთია დჰარმისა (ღვთიური კანონის აღსრულების) და ართას (მატერიალური კეთილდღეობის, სიმდიდრის) გვერდით, რომელიც მოკშათი (ამქვეყნიური არსებობისგან განთავისუფლებით) მთავრდება. 
*კამას* თემაზე შექმნილია ცნობილი ეროტიკული სრულყოფილების ტრაქტატი კამასუტრა.

კატეგორია:პურუშართები
კატეგორია:სანსკრიტული სიტყვები და ფრაზები
კატეგორია:ბუდისტური ცნებები
მუდრა

**მუდრა** (სანსკ. मुद्रा mudrā „ბედნიერების მომტანი“) — ხელის სიმბოლური ჟესტი ან სხეულის პოზიცია ინდუიზმში, ტანტრიზმში, იოგასა და ბუდიზმში, რომელიც შესაბამისად რელიგიური, რიტუალური, ტრადიციული და სხვა მნიშვნელობის გამომხატველია.

არსებობს უამრავი მუდრა, რომელთა მნიშვნელობა უბრალო მისალმების (ნამასტე-მუდრა) ჟესტიდან დაწყებული ინდოეთის კლასიკური ცეკვის ბჰარატნატიამისა და იოგას ასობით პოზიციაზეა გავრცობილი.

## ლიტერატურა
* Saunders, Ernest Dale (1985). *Mudra: A Study of Symbolic Gestures in Japanese Buddhist Sculpture*. Princeton University Press. ISBN 978-0-691-01866-9.
* Hirschi, Gertrud. *Mudras: Yoga in Your Hands *.
* Taisen Miyata: *A study of the ritual mudras in the Shingon tradition: A phenomenological study on the eighteen ways of esoteric recitation in the Koyasan tradition*. Publisher s.n.

## რესურსები ინტერნეტში
* მუდრა ინდურ ცეკვებში
* მუდრას ფოტო გალერეა 
* მუდრა ბუდისტურ ტრადიციებში

კატეგორია:ინდუისტური ფილოსოფიის კონცეფციები
კატეგორია:იოგა
კატეგორია:ხატწერა
კატეგორია:ჟესტები
კატეგორია:სანსკრიტული სიტყვები და ფრაზები
ადოლფ საქსი

thumb|right|230px|ადოლფ საქსი
'''ანტუან-ჯოზეფ 'ადოლფ' საქსი''' (Antoine-Joseph 'Adolphe' Sax; დ. 6 ნოემბერი, 1814 — გ. 4 თებერვალი, 1894) — ბელგიელი მუსიკალური ინსტრუმენტების დიზაინერი და მუსიკოსი (კლარნეტისტი), რომელიც საქსოფონის გამოგონებთაა ცნობილი.

ადოლფ საქსი დაიბადა დინანტში, ვალონია, ბელგია. მისი მამა, ჩარლზ-ჯოზეფ საქსი, თვითონაც ინსტრუმენტების დიზაინერი იყო, და რამდენიმე ცვლილება შეიტანა საყვირის დიზაინში.

## რესურსები ინტერნეტში 
* ადოლფ საქსის გვერდი  Saxgourmet-ის საიტიდან
* საქსის ხუთი საქსოფონის სურათები (circa 1858-76)
* ვებ-კამერა (ადოლფ საქსის მშობლიური სახლი) 

კატეგორია:დაბადებული 6 ნოემბერი
კატეგორია:დაბადებული 1814
კატეგორია:გარდაცვლილი  4 თებერვალი
კატეგორია:გარდაცვლილი 1894
კატეგორია:მუსიკალური ინსტრუმენტების გამომგონებლები
კატეგორია:ბელგიელი გამომგონებლები
ბჰარატნატიამი

მინიატიურა|200პქ|ბჰარატნატიამის მოცეკვავე რასილა პრიადარშანი
**ბჰარატნატიამი** (ტამილი பரதநாட்டியம, სანსკ. भरतनाट्यम bhāratanāṭyam „ბჰარატას ცეკვა“) — ინდოეთის კლასიკური ცეკვის მსოფლიოში ყველაზე პოპულარული სტილი (სულ ხუთი სტილი არსებობს).

ბჰარატნატიამი ინდოეთის შტატ ტამილნადუში დაიბადა. მიუხედავად იმისა, რომ მისი ისტორია ბოლო 200 წელია ცნობილი, იგი ინდოეთის ლიტერატურულ და ხელოვნების უძველეს ტრადიციებს ეფუძნება და ცეკვის თეორია დაახლ. ძვ.წ. IV საუკუნეში ბჰარატა მუნის მიერ შექმნილ ნატიაშასტრაშია ჩამოყალიბებული.

მეოცე საუკუნის ოცდაათიან წლებში რუკმიდი დევის ხელმძღვანელობით ხელოვნების ამ დარგმა რენესანსი განიცადა და იგი მთელ მსოფლიოში ცნობილი და პუპულარული გახდა.

იუნესკომ ბჰარატნატიამი კაცობრიობის ხელოვნების საუნჯეთა სიაში შეიტანა.

## რესურსები ინტერნეტში 
* ბჰარატნატიამი, Open Directory Project  
* ინფორმაცია ბჰარატნატიამის შესახებ  

კატეგორია:ინდური კულტურა
კატეგორია:ტამილური კულტურა
ტონი იეიო

**ტონი იეიო** (**Tony Yayo**) — ცნობილი ამერიკელი რეპერი მარვინ ბერნარდი, ცნობილია როგორც ტონი იეიო. ამერიკული რეპ გაერთიანება G-Unit-ის წევრი.

### G-Unit
50 Cent-მა შექმნა ახალი, საკუთარი ლეიბლი "G-Unit Records" Dr.Dre-სთან ერთად, სადაც ჩაწერა ალბომი Get Rich or Die Tryin'. ამის შემდეგ გაჩნდა იდეა, შექმნილიყო ახალი ჯგუფი "G-Unit". ისინი რეპავდნენ და ვაჭრობდნენ ნარკოტიკებით ერთად. ჯგუფმა პირველი ალბომი "Beg for Mercy" გამოუშვა 2003 წლის ნოემბერში, ალბომმა 3 პლატინის დისკი აიღო.
კატეგორია:ცოცხალი ადამიანები
The Notorious B.I.G.

**კრისტოფერ ჯორჯ ლეიტორ უოლესი** (; ასევე ცნობილია როგორც „ბიგი სმოლსი“  და „ფრენკ უაიტი“ , ყველაზე მეტად — როგორც **The Notorious B.I.G**  (დ.  21 მაისი, 1972, ბრუკლინი, ნიუ-იორკი — გ. 9 მარტი, 1997, ლოს-ანჯელესი, კალიფორნია) — ამერიკელი რეპერი.

კარიერული წარმატების პიკზე, 1997 წლის 9 მარტს, უოლესი მოკლეს ლოს-ანჯელესში. მისი ორმაგი ალბომი *Life After Death*, გამოცემული 16 დღის შემდეგ, მოხვდა აშშ-ის ჩარტის #1 პოზიციაზე და RIAA-სგან 2000 ალმასის სტატუსი მიენიჭა.

## დისკოგრაფია 
;სტუდიური ალბომი
* *Ready to Die* (1994)

;სიკვდილის შემდგომი ალბომები
* *Life After Death* (1997)
* *Born Again* (1999)

;ერთობლივი ალბომები
* *Conspiracy* (ჯგუფთან Junior M.A.F.I.A. ერთად) (1995)
* *The King and I* (ფეით ევანზთან ერთად) (2017)

;კომპილაციური ალბომები

* *Duets: The Final Chapter* (2005)
* *Greatest Hits* (2007)
* *Notorious: Original Motion Picture Soundtrack* (2007)

## რესურსები ინტერნეტში 
* 
* 

## სქოლიო 
კატეგორია:ამერიკელი რეპერები
კატეგორია:დაბადებული 21 მაისი
კატეგორია:დაბადებული 1972
კატეგორია:გარდაცვლილი 9 მარტი
კატეგორია:გარდაცვლილი 1997
კატეგორია:ნიუ-იორკში დაბადებულები
ბიბლიური რელიგიები

**ბიბლიური რელიგიები** - იუდაიზმი, ქრისტიანობა, ისლამი, ანუ ეს სამი აღმსარებლობა, რომელიც ბიბლიის პირველ ნაწილს - ძველ აღთქმას ეფუძნება. იუდაიზმმა ძველი აღთქმა განავრცო თორაზე, ქრისტიანობამ - ახალ აღთქმაზე, ხოლო ისლამმა - ყურანზე.
ძველი აღთქმის ძირითადი სიუჟეტები და მათთან დაკავშირებული პერსონაჟები სამივე ბიბლიურ რელიგიებში გვხვდება: ადამი და ევა (ისლამში: ადამი და ჰავა), ნოე (ისლამში: ნოჰა), აბრააამი (იბრაჰიმი), იოსები (იუსუფი) და სხვა.
ფლაიერ-1

thumb|350px|რაიტების ფლაიერი
**ფლაიერ-1**, ასევე **რაიტ ფლაიერი** (Wright Flyer) — ძმები რაიტების კონსტრუქციით აგებული თვითმფრინავი, რომელმაც მსოფლიოში პირველი ფრენა განახორციელა 1903 წლის 17 დეკემბერს. პირველი გაფრენის სიშორე იყო 37 მეტრი. აპარატმა ჰაერში დაჰყო 12 წამი. იმავე დღეს განხორციელებულ მეორე გაფრენაში აპარატმა ჰაერი 59 წამი გაძლო და 260 მეტრი იფრინა.

## სქოლიო 
კატეგორია:ავიაციის ისტორია
კატეგორია:საფრენი აპარატები
არსენალი (მრავალმნიშვნელოვანი)

**არსენალი** შეიძლება აღნიშნავდეს:

* არსენალი — იარაღის მარაგი, აღჭურვილობა
* არსენალი — უბანი თბილისში
* არსენალი — ლონდონის საფეხბურთო კლუბი
დიფუზია

**დიფუზია** — მატერიის ან ენერგიის გადასვლა მაღალი კონცენტრაციის არიდან დაბალი კონცენტრაციის არეში. დიფუზიის შედეგია უშუალო კონტაქტში მყოფი აირების ან სითხეების (ძალიან ნელა, ასევე _ მყარი სხეულების) ერთმანეთში შერევა; სითბოს ან ელექტრული მუხტის გავრცელება სხეულის ერთი ბოლოდან მეორეში.

დიფუზიის მიზეზი მოლეკულების უწყვეტ ქაოსურ მოძრაობაში მდგომარეობს. რაც მეტია ამ მოძრაობის სიჩქარე, მით უფრო სწრაფად ხორციელდება დიფუზია. შესაბამისად, უფრო მჩატე მოლეკულების დიფუზია უფრო სწრაფად ხორციელდება, ვიდრე მძიმე მოლეკულების. მოლეკულების დიფუზია გაზებში უფრო სწრაფია, ვიდრე დიფუზია სითხეებში, ეს უკანასკნელი კი ბევრად უფრო სწრაფია, ვიდრე დიფუზია მყარ სხეულებში.

## იხილეთ აგრეთვე 
* ბროუნის მოძრაობა

კატეგორია:დიფუზია
+44 (ჯგუფი)

**+44**, იგივე **Plus-44** ან **Plus Forty Four** — ამერიკული როკ-ჯგუფი, რომელიც ჯგუფ Blink-182-ის დაშლის შემდეგ, ყოფილმა წევრებმა, მარკ ჰოპუსმა (ბას გიტარა და ვოკალი) და ტრევის ბარკერმა (დრამი და კლავიშებიანი საკრავები) ჩამოაყალიბეს. ჯგუფში ასევე არიან კრეიგ ფერბოუ (გიტარა და ბექ ვოკალი), რომელიც პარალელურად Mercy Killers-ის წევრიცაა და შეინ გალაგერი (მთავარი გიტარა), რომელიც უკრავდა Nervous Return-ში.

## დისკოგრაფია 
;სტუდიური ალბომები
**When Your Heart Stops Beating* (2006)
;სინგლები
*Lycanthrope (2006)
*When Your Heart Stops Beating (2006)
*Baby Come On (2007)
*155 (2007)

კატეგორია:ამერიკული როკ-ჯგუფები
კატეგორია:2000-იანი წლების მუსიკალური ჯგუფები
კატეგორია:2005 წელს ჩამოყალიბებული ჯგუფები
პრასადამი

**პრასადამი**, **პრასადი** (სანსკ. प्रसादम prasādam „წყალობა“) — ცნება ინდუიზმში, „განწმენდილი“ საკვები, რომელსაც ღვთაებათა რიტუალურ მსახურებაში (იხ. ბჰაკტი) ერთ-ერთი ცენტრალური მნიშვნელობა უკავია.

## პრასადამის პრაქტიკა
ბრაჰმანის ხელით რიტუალური და მრავალი ჰიგიენური წესის გათვალისწინებით მომზადებული ვეგეტარიანული კერძები საკურთხეველზე ღვთაების გამოსახულების წინ თავსდება, ქურუმის მიერ ზანზალაკების რეკვის ქვეშ კერძები ცოტა ხანში განიწმინდება (ითვლება, რომ ღვთაებები ამ შენაწირს მიირთმევენ), შემდეგ კი კულტის მსახურნი და მათი თანაშემწენი ღვთაების მიერ ამგვარად „ნაჭამი“ და „ნაწყალობები“ პრასადამით ანუ ღვთის საჭმლის ნარჩენებით მსახურებაზე შეკრებილ მორწმუნეებს აპურებენ.

ითვლება, რომ 7 წლის განმავლობაში საკვებად მხოლოდ პრასადამის მიღებისას, ადამიანის არა მხოლოდ სხეული, არამედ სულიც განიწმინდება.

პრასადამი აიურვედას უძველესი ვეგეტარიანული რეცეპტებით მზადდება, რომლებიც ცილის, ცხიმისა და ნახშირწყლების შეთავსებისას ინდური (ვედური) მედიცინის მიღწევებს ითვალისწინებს. ბჰაგავადგიტას მიხედვით, ის, ვინც პრასადამის გარდა სხვა საკვებს იღებს, იგი „ცოდვით საზრდოობს“ (ბჰაგავადგიტა 3.13). 

კატეგორია:ინდუისტური ფილოსოფიის კონცეფციები
კატეგორია:სანსკრიტული სიტყვები და ფრაზები
კატეგორია:რელიგიური პრაქტიკები
მაიკლ ფარადეი

**მაიკლ ფარადეი** (, FRS; დ. 22 სექტემბერი, 1791 — გ.25 აგვისტო, 1867) — ინგლისელი ქიმიკოსი და ფიზიკოსი (ან ნატურფილოსოფოსი, იმდროინდელი ტერმინოლოგიით).

## ბიოგრაფია 
1791 წლის 22 სექტემბერს, ლონდონელი მჭედლის, ჯეიმზ ფარადეის ოჯახში მესამე შვილი, მაიკლი დაიბადა. მომავალში გამოჩენილმა მეცნიერმა დაწყებითი სკოლა ვერ დაამთავრა. ოჯახის დუხჭირი ცხოვრების გამო მაიკლი იძულებული გახდა შეეწყვიტა სწავლა და წიგნების მკინძავის შეგირდი გამხდარიყო. მან ეს ხელობა ბრწყინვალედ აითვისა, მაგრამ წიგნები უფრო მეტად აინტერესებდა ვიდრე მათი კინძვა. ბევრს კითხულობდა, ამავე დროს ხშირად ესწრებოდა საჯარო ლექციებს, რაშიც მას ახალისებდა უფროსი ძმა რობერტი, რომელიც ფულს აძლევდა ლექციებზე შესასვლელი ბილეთებისათვის.

## ფარადეი და ჰემფრი დევი 
1812 წელს ფარადეიმ მოისმინა ცნობილი ინგლისელი ფიზიკოსისა და ქიმიკოსის ჰემფრი დევის ლექციების კურსი. დეივისა და ფარადეის ურთიერთობების შედეგად, რაც ერთი წელი გაგრძელდა, დევიმ ფარადეი ლაბორანტად აიყვანა და ორწლიან მოგზაურობაში თან წაიყვანა. მოგზაურობის დროს მან გაიცნო გამოჩენილი ფიზიკოსები და ქიმიკოსები – ამპერი, გეი-ლუსაკი და სხვები.

პარველ ხანებში ფარადეი ქიმიაში მუშაობდა და მან 1824 წელს ქლორი გაათხევადა. ეს იყო პირველი თხევადი გაზი მსოფლიოში. ერთი წლის შემდეგ ფარადეიმ ბენზოლი მიიღო.

1824 წელს ფარადეი სამეფო საზოგადოების წევრი გახდა, ხოლო 1827 წელს პროფესორის კათედრა მიიღო. 

1821 წელს ერსტედის აღმოჩენის გავლენით ფარადეიმ თავის დღიურში ჩაწერა „გადავაქციოთ მაგნეტიზმი ელექტრობად“. ეს ფრაზა გახდა მისი კვლევის მეცნიერული პროგრამა ათი წლის განმავლობაში და 1831 წელს აღმოაჩინა ელექტრომაგნიტური ინდუქციის მოვლენა.

1833 წელი ფარადეის მეცნიერულ შემოქმედებაში აღსანიშნავია იმით, რომ მან დაიწყო შესანიშნავი ნაშრომი „ექსპერიმენტული გამოკვლევები ელექტრობაში“, რომელიც ოცდამეათეჯერ 1855 წელს გამოიცა.

მაიკლ ფარადეი გარდაიცვალა 1867 წლის 25 აგვისტოს. მაიკლ ფარადეის პატივსაცემად, ელექტროტევადობის ერთეულს ფარადა უწოდეს.

## მაიკლის წვლილი 
ფარადეის მნიშვნელოვანი წვლილი მიუძღვის ელექტრომაგნეტიზმისა და ელექტროქიმიის დარგების განვითარებაში. მან აღმოაჩინა ელექტრომაგნიტური ინდუქცია, დიამაგნეტიზმი და ელექტროლიზი. მანვე დაადგინა რომ მაგნეტიზმს შეეძლო სინათლის სხივებზე ზემოქმედება და რომ ამ ორ ფენომენს შორის ურთიერთქმედება არსებობდა. როგორც ქიმიკოსმა ფარადეიმ აღმოაჩინა ბენზინი, პოპულარიზაცია გაუწია ისეთ ტერმინებს როგორიცაა ანოდი, კათოდი, ელექტროდი და იონი.

## ლიტერატურა
* 
*
*
* 

## რესურსები ინტერნეტში
* Biography at The Royal Institution of Great Britain 
* Faraday as a Discoverer by John Tyndall, Project Gutenberg 
* The Christian Character of Michael Faraday
* Michael Faraday on the British twenty-pound banknote 
* The Life and Discoveries of Michael Faraday 

## სქოლიო
კატეგორია:ინგლისელი ფიზიკოსები
კატეგორია:ინგლისელი ქიმიკოსები
კატეგორია:დაბადებული 1791
კატეგორია:გარდაცვლილი 1867
კატეგორია:ინგლისელი გამომგონებლები
კატეგორია:საფრანგეთის მეცნიერებათა აკადემიის წევრები
გედი (მრავალმნიშვნელოვანი)

სიტყვას **გედი** რამდენიმე მნიშვნელობა აქვს:

* გედი - ფრინველი

სხვა მნიშვნელობები:
* გედი - თანავარსკვლავედი
* Swans - მუსიკალური ჯგუფი ნიუ-იორკში
* გედი - 1925 წელს გადაღებული მუნჯი ფილმი

## იხილეთ აგრეთვე 
* გედების ტბა
* გედის სიმღერა
პარამაჰამსა

**პარამაჰამსა** (სანსკ. परमहंस paramahaṃsa „უმაღლესი გედი“) — ცნება ინდუიზმში, უმაღლესი რანგის ბერის ტიტული.

გედს ინდურ მითოლოგიაში განსაკუთრებული მნიშვნელობა აქვს. მარცვალი हं (ham) სანსკრიტზე ნიშნავს ”ცრუს, მოჩვენებითს”, ხოლო स (sa) — "ნაღდს, ჭეშმარიტს". გედს ერთიმეორეში შერეული წყლისა და რძის განცალკევების უნარი მიეწერება. პარამაჰამსა ისეთი წმინდანის მეტაფორული ტიტულია, რომელმაც ღვთაებრივი ბრაჰმანი შეიცნო და იგი ამქვეყნიური ცრუ ბუნებისგან — მაიასგან განასხვავა.

კატეგორია:ინდუისტური ფილოსოფიის კონცეფციები
კატეგორია:სანსკრიტული სიტყვები და ფრაზები
როზამუნდ პაიკი

**როზამუნდ პაიკი** (; დ. 27 იანვარი, 1979) — ინგლისელი მსახიობი. მისი ყველაზე ცნობილი როლი არის ფილმში ჯეიმზ ბონდზე „მოკვდი სხვა დღეს“ (2002).

## ფილმოგრაფია 
## რესურსები ინტერნეტში
* 

კატეგორია:ინგლისელი მსახიობები
კატეგორია:დაბადებული 1979
კატეგორია:დაბადებული 27 იანვარი
კატეგორია:ინგლისელი ქალი კინომსახიობები
კატეგორია:ცოცხალი ადამიანები
წმინდა ძროხა

**აგჰნია**, **წმინდა ძროხა**  (სანსკ. अघ्न्य aghnya „არა-დასაკლავი“) — ცნება ინდუიზმში, ძროხის კულტი, მისი ხელშეუხებლობა.

ისევე, როგორც ბევრ უძველეს კულტურაში, ინდოეთში ოდითგანვე ძროხა მარჩენალი ცხოველის სტატუსით სარგებლობდა. მისი ყოლა რძის, რძის ნაწარმისა და საწვავის (ნეხვის) დაუშრობელ წყაროს ნიშნავდა. ამიტომ ძროხის მოკვლა მთელი ოჯახის გაღატაკებისა და საზრდო წყაროს დაკარგვის თანაბარი იყო.

ძროხის თაყვანისცემა განსაკუთრებით ღვთაება კრიშნასთანაა დაკავშირებული, რომელსაც ორი ძლიერ გავრცელებული მეტსახელი აქვს — გოვინდა და გოპალა (ორივე „ძროხების მწყემსს“ ნიშნავს).

## იხილეთ აგრეთვე 
*ხნუმი
*ნანდის ხარი
*ზებუ

## ლიტერატურა 
* K. D. Sethna, The Problem of Aryan Origins 1980, 1992; ISBN 81-85179-67-0
* Shaffer, Jim G. (1995). Cultural tradition and Palaeoethnicity in South Asian Archaeology. In: Indo-Aryans of Ancient South Asia. Ed. George Erdosy. ISBN 3-11-014447-6
* Shaffer, Jim G. (1999). Migration, Philology and South Asian Archaeology. In: Aryan and Non-Aryan in South Asia. Ed. Bronkhorst and Deshpande. ISBN 1-888789-04-2.

## რესურსები ინტერნეტში 
* Sacredness of native Cow breeds of India 
* Photo essay examining the changing place of the Holy Cow in India 
* Cows in Hinduism
* Sacredness of cow in Rigveda and the words of Gandhi 

კატეგორია:ინდუისტური ფილოსოფიის კონცეფციები
კატეგორია:ინდური კულტურა
კატეგორია:ცხოველთა თაყვანისცემა
კატეგორია:მსხვილი რქოსანი საქონელი
ვეველსბურგი

მინი|350პქ|ვეველსბურგი
მინი|"Obergruppenführersaal"
**ვეველსბურგი** () — რენესანსის სტილის ციხე-სასახლე ბიურენის სამხრეთ გარეუბანში (გერმანია, ჩრდილოეთი რაინ-ვესტფალია). აგებულია XVII საუკუნის დასაწყისში პადერბრონსკის ეპისკოპოსის რეზიდენციისთვის. გეგმაში ტოლფერდა სამკუთხედის ფორმა აქვს.

## რესურსები ინტერნეტში
* Wewelsburg
* Wewelsburg from 1933 to 1945, place of cult and terror 
* The North Tower of Wewelsburg Castle 

კატეგორია:ჩრდილოეთი რაინ-ვესტფალია
კატეგორია:გერმანიის შენობა-ნაგებობები
კატეგორია:შუასაუკუნეების სასახლეები
კატეგორია:ციხესიმაგრეები ანბანის მიხედვით
ვესტფალია

მინი|ვესტფალია
**ვესტფალია** (გერმ. Westfalen) — ისტორიული რეგიონი გერმანიის ჩრდილო-დასავლეთში, მდინარეებს რაინსა და ვეზერს შორის. თავდაპირველად საქსების (ვესტფალების) დასავლეთ შტოს განსახლების ადგილი, საქსონიის საჰერცოგოს ნაწილი. ჰაინრიხ ლომის სიკვდილის (1180) შემდეგ დაიშალა ფეოდალურ სამფლობელოებად (ვესტფალიის საჰერცოგო, მიუნსტერის საეპისკოპოსო, ოსნაბრიუკი, პადერბორნი და სხვა). 1807 წელს ნაპოლეონ I-მა დააარსა ე. წ. ვესტფალიის სამეფო (მთავარი ქ. კასელი 1807-18013). 1815 წლიდან იყი პრუსიის პროვინცია (მთავარი ქ. მიუნსტერი). 1945 წლიდან შედიოდა ინგლისის საოკუპაციო ზონაში. ამჟამად ყოფილი ლიპეს მხარესთან (1947 წლამდე დამოუკიდებელი იყო) ერთად ქმნის ფედერალური მხარის ჩრდილოეთ რაინ-ვესტფალიის აღმოსავლეთ ნაწილს და მოიცავს არნსბერგის, დეტმოლდისა და მიუნსტერის ოლქებს.

## იხილეთ აგრეთვე
*ვესტფალიის ზავი

## ლიტერატურა
## რესურსები ინტერნეტში 
*Internet-Portal Westfälische Geschichte  
*Landschaftsverband Westfalen-Lippe  
*Land of North Rhine-Westphalia 
*Deutsches Kaiserreich: Provinz Westfalen  

კატეგორია:გერმანიის ისტორიული მხარეები
ჯორჯ ვაშინგტონის უნივერსიტეტი

thumb|300px|უნივერსიტეტის კამპუსი ვაშინგტონში, ფოგი ბოტომის რაიონში
**ჯორჯ ვაშინგტონის უნივერსიტეტი** (George Washington University; აკრონიმი GWU) — კერძო უნივერსიტეტი ვაშინგტონში, კოლუმბიის ოლქი (აშშ). დაარსდა 1821 წელს როგორც "კოლუმბიური კოლეჯი კოლუმბიის ოლქში" (The Columbian College in the District of Columbia) ბაპტისტი მინისტრების მიერ ჯორჯ ვაშინგტონის ანდერძით მიღებული თანხებით. მას შემდეგ იგი განვითარდა როგორც არა-სექტარული კვლევითი დაწესებულება, რომელიც ყველაზე მეტად ცნობილია მისი სოციალური მეცნიერებების, საერთაშორისო ურთიერთობებისა და იურიდიული პროგრამებით.

## სქოლიო
კატეგორია:აშშ-ის უნივერსიტეტები
კატეგორია:ვაშინგტონი (ქალაქი)
კატეგორია:უნივერსიტეტები ანბანის მიხედვით
კარლ-მარქს-ჰოფი

მინი|350პქ|კარლ-მარქს-ჰოფი
**კარლ-მარქს-ჰოფი** () — ერთ-ერთი ყველაზე უკეთ ცნობილი გემაინდებოტენი (მუნიციპალური საცხოვრებელი კომპლექსი) ვენაში, ჰაილიგენშტადტში, ვენის მე-19 რაიონში — დობლინგი.

კარლ-მარქს-ჰოფი აგებულია მიწაზე, რომელიც მე-12 საუკუნე დუნაის კალაპოტში იმყოფებოდა. ეს ადგილი იმდენად ღრმა იყო, რომ გემებს თავისუფლად შეეძლო მდინარეზე გადაადგილება. 1750 წლისთვის აქ მცირე გუბეღა დარჩა, რომელიც საღვთო რომის იმპერატორმა იოზეფ II-მ დააშრობინა. შემდეგ ამ ადგილას ბაღები გაშენდა, თუმცა ისინი 1920-იან წლებში მოასწორეს ვენის სიდიდით მესამე საცხოვრებელი კომპლექსის ასაშენებლად. ამ პროგრამას სოციალ-დემოკრატები ახორციელებდნენ, სპეციალური გადასახადით დაფინანსებით. პროექტს ადგილობრივი და საერთაშორისო არქიტექტორები უძღვებოდნენ.

კარლ-მარქს-ჰოფი 1927-1930 წლებში აშენდა ქალაქმგეგმავი კარლ ენის მიერ, რომელიც ოტო ვაგნერის მიმდევარი იყო. მასში 1382 ბინა (30-60 მ² თითოეული) იყო და Ringstraße des Proletariats ეწოდებოდა. 1000 მეტრი სიგრძის (156.000 მ² ფართობის) ნაკვეთის მხოლოდ 18,5% გაშენდა, ხოლო დანარჩენი ნაწილი სათამაშო მოედნებსა და ბაღებს დაეთმო. კომპლექსი განკუთვნილია 5000 მცხოვრებზე.

## ლიტერატურა
* Christoph Jünke: *Der Karl_Marx-Hof als Erinnerungsort des "Roten Wien".* In: Arbeit – Bewegung – Geschichte. I/2017, S. 117–125.
* Gerald und Genoveva Kriechbaum (Hrsg.): *Karl-Marx-Hof. Versailles der Arbeiter; Wien und seine Höfe.* Fotografien von Gerald Zugmann. 

## რესურსები ინტერნეტში
* Karl-Marx-Hof im Weblexikon der Wiener Sozialdemokratie

## სქოლიო
კატეგორია:ვენა
კატეგორია:დასახლების პროგრამები
ჯონ ჰენკოკი

thumb|ჯონ ჰენკოკი
**ჯონ ჰენკოკი** (John Hancock) (12 იანვარი, 1737 (ძვ.სტ.) – 8 ოქტომბერი, 1793 (ახ.სტ.)) — მეორე კონტინენტური კონგრესის და კონფედერატების კონგრესის პრეზიდენტი; მასაჩუსეტსის პირველი გუბერნატორი; და პირველი ადამიანი რომელმაც აშშ-ის დამოუკიდებლობის დეკლარაციას მოაწერა ხელი.

კატეგორია:ამერიკელი კონგრესმენები
კატეგორია:მასაჩუსეტსის გუბერნატორები
კატეგორია:დაბადებული 1737
კატეგორია:გარდაცვლილი 1793
კატეგორია:აშშ-ის დამფუძნებელი მამები
ფაზლურ ხანი

[მინი|[უილის ტაუერი]]
**ფაზლურ რაჰმან ხანი** (Fazlur Rahman Khan} (ბენგ.: ফজলুর রহমান খান phajlūr rahmān khān) (3 აპრილი, 1929 — 27 მარტი, 1982) — დაკაში დაბადებული ბანგლადეშური წარმომავლობის ამერიკელი სტრუქტურული ინჟინერი. მიჩნეული იყო „სტრუქტურული ინჟინერიის აინშტაინად“ და „მე-20 საუკუნის მეორე ნახევრის უდიდეს არქიტექტურულ ინჟინრად“ მის მიერ აშენებული უილის ტაუერისა და ჯონ ჰენკოკის ცენტრის გამო. სტრუქტურული სისტემების მისეული პროექტები ფუნდამენტურია ყველა მაღლივი ცათამბჯენისთვის.

## ლიტერატურა 
* Weingardt, Richard G. „Engineering Legends: Great American Civil Engineers.“ ASCE Press, 2005.
* Khan, Y. S. „Engineering Architecture: the vision of Fazlur R. Khan.“ New York: W. W. Norton & Company, 2004.

## რესურსები ინტერნეტში 
* Website dedicated to Fazlur Rahman Khan
* 
* http://www.lehigh.edu/~infrk/2011.08.article.html 
* http://www.constructionweekonline.com/article-9180-top-10-worlds-tallest-steel-buildings/
* https://ialcce2012.boku.ac.at/keynote_details.php?profile=5 
* Fazlur Rahman Khan Collection in the South Asian American Digital Archive (SAADA)

კატეგორია:ბანგლადეშელი ინჟინრები
კატეგორია:ამერიკელი ინჟინრები
კატეგორია:დაბადებული 1929
კატეგორია:გარდაცვლილი 1982
ჯერონიმო

**ჯერონიმო** () ასევე *გუიაჰლე* (ჩირიკაჰუა Goyaałé [kòjàːɬɛ́] *მთქნარა*; 16 ივნისი, 1829 – 17 თებერვალი, 1909) — განთქმული ამერიკელი ინდიელი ლიდერი ჩირიკაჰუას აპაჩთა ტომიდან, რომელიც 25 წლის განმავლობაში ებრძოდა აშშ-ის მიერ მათი მიწების ათვისებას.

## ლიტერატურა 
* Geronimo's Story of His Life; as told to Stephen Melvil Barrett. Published: New York, Duffield & Company, 1906. Online at Webroots; Edition Oct 15, 2002 
* Geronimo (edited by Barrett) "*Geronimo, His Own Story*" New York: Ballantine Books 1971. ISBN 0-345-28036-9. Also ISBN 0-85052-104-1
* Carter, Forrest. "Watch for Me on the Mountain". Delta. 1990. (Originally entitled "Cry Geronimo".)
* Opler, Morris E.; & French, David H. (1941). *Myths and tales of the Chiricahua Apache Indians*. Memoirs of the American folk-lore society, (Vol. 37). New York: American Folk-lore Society. (Reprinted in 1969 by New York: Kraus Reprint Co.; in 1970 by New York; in 1976 by Millwood, NY: Kraus Reprint Co.; & in 1994 under M. E. Opler, Morris by Lincoln: University of Nebraska Press. ISBN 0-8032-8602-3).

## რესურსები ინტერნეტში 
* Biography of Geronimo
* Photograph of Geronimo 
*Geronimo Surrender Monument at Apache, Arizona.

კატეგორია:ინდიელები
კატეგორია:ჩირიკაჰუა
კატეგორია:დაბადებული 1829
კატეგორია:გარდაცვლილი 1909
ევროსტარი

thumb|300px|ევროსტარის მატარებლები ვატერლოოს სადგურზე
**ევროსტარი** (Eurostar) — სარკინიგზო მომსახურება, რომელიც დიდ ბრიტანეთს პარიზთან (ჩრდილოეთის სადგური), ლილთან და ბრიუსელთან (სამხრეთის სადგური) აკავშირებს. მატარებელი ლა-მანშის სრუტეს კვეთს ლა-მანშის გვირაბით.

2007 წელს სამხრეთ ლონდონში ახალი რკინიგზის ხაზი გაიყვანეს, რომელიც საფრანგეთში მოქმედი LGV-ს სტანდარტებს უახლოვდება. ორფაზიანი სრუტის გვირაბის სარკინიზგო ხაზის პროექტი ნაწილობრივ ექსპლოატაციაშია 2003 წლიდან, რაც მნიშვნელოვნად ამცირებს მგზავრობის დროს ლონდონის ვატერლოოს სადგურიდან. ახალი სწრაფი ხაზი 2007 წლის 14 ნოემბრიდან შედის ექსპლოატაციაში და ლონდონის სენტ-პანკრასის სადგურიდან გავა. მისი სიჩქარე 298 კმ/ სთ-ია და იგი ლონდონიდან პარიზამდე გზას 3 საათში ფარავს.

კატეგორია:სარკინიგზო ტრანსპორტი
კატეგორია:ლონდონი
კატეგორია:პარიზი
აშშ-ის დამოუკიდებლობის დეკლარაცია

**ამერიკის შეერთებული შტატების დამოუკიდებლობის დეკლარაცია** () — ისტორიული დოკუმენტი, რომელშიც ჩრდილოეთ ამერიკის ბრიტანული კოლონიები დიდი ბრიტანეთისგან დამოუკიდებლობას აცხადებენ, ერთხმად მიღებული მეორე კონტინენტური კონგრესის მიერ 1776 წლის 4 ივლისს ფილადელფიაში, პენსილვანია.

დეკლარაციის მიღების (მაგრამ არა ხელმოწერის) დღე, 4 ივლისი, აშშ-ში დამოუკიდებლობის დღედ ითვლება. დეკლარაცია გახდა პირველი ოფიციალური დოკუმენტი, რომელშიც კოლონიები „ამერიკის შეერთებულ შტატებად“ მოიხსენიება.

## ისტორია
thumb|დამოუკიდებლობის გამოცხადება|250px
[thumb|ვაშინგთონი გადადის დელავერზე (ჯორჯ ვაშინგტონი დამოუკიდებლობის ომში)– ავტ. [ემანუელ ლეუცე, 1815 წ. , მეტორპოლიტენ მუზეუმი.|right|250px]]
thumb|200px|როშამბორსა ლაფაიეტი
მეორე კონტინენტურმა კონგრესმა მიიღო გადაწყვეტილება, რომლის ძალითაც 13 კოლონია შტატად გამოცხადდა. კონგრესმა 1776 წლის 4 ივლისს დაამტკიცა დამოუკიდებლობის დეკლარაცია, რომელიც ეროვნული მოძრაობის თვალსაჩინო წევრმა თომას ჯეფერსონმა შეადგინა. დამოუკიდებლობის დეკლარაციაში ნათქვამი იყო, რომ ადამიანები თანასწორნი შექმნილან მათი ხელშეუხებელი უფლებებია სიცოცხლე. თავისუფლება და ბედნიერებისკენ სწრაფვა. დეკლარაციის შემქმნელებმა დაგმეს კოლონიური ჩაგვრა და ადამიანის წოდებად დაყოფა. კაცობრიობის ისტორიაში პირველად საკანონმდებლო წესით მოისპო ფეოდალური წოდებები, დამყარდა პოლიტიკური თანამდებობები. ეს ყველაფერი მხოლოდ თეთრკანიან მოსახლეობას შეეხო. პლანტატორების კატეგორიული მოთხოვნის შემდეგ დეკლარაციიდან ამოღებული იქნა ზანგების მონობისგან განთავისუფლება. კონგრესს არავითარი გადაწყვეტილება არ მიუღია ინდიელთა შესახებ. დეკლარაციას ხელი 56-მა კონგრესმენმა მოაწერა. 

ამრიგად მეორე კონტინენტურმა კონგრესმა ინგლისისაგან თავი დამოუკიდებლად გამაცხადა. ჩრდილოეთ ამერიკის კონტინენტზე შეიქმნა ახალი სახელმწიფო ამერიკის შეერთებული შტატები შემოკლებით აშშ. 4 ივლისი ამერიკის შეერთებული შტატების ეროვნულ დღესასწაულად გამოცხადდა. აშშ-ის სახელმწიფო დროშაზე 13 თეთრ წითელი ზოლი და ვარსკვლავი გამოსახეს. შემდგომში შტატების მატებასძთან ერთად სახელმწიფო დროშაზე ვარსკვლავების რაოდენობა გაიზარდა, ამჟამად ვარსკვლავების რაოდენობა 50-ს შეადგენს ხოლო ზოლების რაოდენობა უცვლელი დარჩა.

## იხილეთ აგრეთვე 
* ამერიკელ განმანათლებელთა პოლიტიკური ესეები

## რესურსები ინტერნეტში 
* დამოუკიდებლობის დეკლარაცია საიტზე „История“ 
* დამოუკიდებლობის დეკლარაცია 
* დამოუკიდებლობის დეკლარაციის ტექსტი (ინგლისურენოვანი ორიგინალი). აშშ-ის ეროვნული არქივები.
* დამოუკიდებლობის დეკლარაცია ეროვნულ არქივებში (*Stone engraving*)
* აშშ-ის დამოუკიდებლობის დეკლარაცია. მასალები აშშ-ის ისტორიის შესახებ

## სქოლიო
კატეგორია:აშშ-ის ისტორია
კატეგორია:ფილადელფია
კატეგორია:ამერიკის რევოლუცია
პრაკრიტი

**პრაკრიტი** (სანსკ.  प्रकृति prakṛti ”ქმნილება”) — ცნება ინდუიზმში, მატერიალური სამყარო და მისი მიზეზი, ასევე ყოველივე ის, რაც მასში არსებობს. 
პრაკრიტი ანუ ბუნება მდედრია, მის განაყოფიერებისთვის იზრუნა მამრმა საწყისმა პურუშამ - ღმერთმა ვიშნუმ, რის შედეგადაც უსულო ბუნებაში სიცოცხლე ჩაისახა.

კატეგორია:ინდუისტური ფილოსოფიის კონცეფციები
კატეგორია:სანსკრიტული სიტყვები და ფრაზები
ტერორის მმართველობა

მინი|ლუი XVI-ის ეგზეკუცია
**ტერორის მმართველობა**, შემოკლებით **ტერორი** ('''') — დაახლოებით 10-თვიანი პერიოდი საფრანგეთის რევოლუციის დროს, რომლის დროსაც რადიკალურად მიმართული მოწინააღმდეგე ფრაქციები ერთმანეთს სასტიკად უსწორდებოდნენ, გილიოტინაზე მასიური დასჯის ჩათვლით. ეს პერიოდი ზოგადად ასოცირდება რობესპიერისა და ჟორჟ დანტონის ფიგურებთან და რევოლუციური ძალადობის არქეტიპს წარმოადგენს.

ტერორი 1793 წლის 5 სექტემბერს დაიწყო. რეპრესიებმა პიკს მიაღწია 1794 წლის ივნის-ივლისში, პერიოდი რომელსაც „გრანდ-ტერორს“ (la Grande Terreur) უწოდებენ და რომელიც გაგრძელდა 1794 წლის 27 ივლისის გადატრიალების ეგზეკუციამდე, რომელშიც თვით ტერორის მმართველობის რამდენიმე წამყვანი ლიდერი გაასამართლეს, მათ შორის სენ-ჟუსტი და მაქსიმილიან რობესპიერი.

ტერორმა 40,000-მდე ადამიანის სიცოცხლე იმსხვერპლა. მხოლოდ ამ პერიოდის ბოლო თვეს 1900 ადამიანს მოკვეთეს თავი.

## ლიტერატურა 
* 
* 
* 
* 
* 

## რესურსები ინტერნეტში 
* The French Revolution's reign of terror

კატეგორია:საფრანგეთის რევოლუცია
კატეგორია:საფრანგეთის ისტორია
გასპაჩო

**გასპაჩო** () — ესპანური კერძი, ცივი წვნიანი პამიდვრებისგან. დამატებითი ინგრედიენტებია — წყალი, პური, ზეითუნის ზეთი, ნიორი, შავი პილპილი და მარილი. ასევე ემატება წვრილად დაჭრილი კიტრი, წიწაკა, ხახვი, ცოტაოდენი ძმარი და სანელებლები. კერძი წარმოშობით ანდალუსიიდან არის და ტიპური ხმელთაშუაზღვისპირა დიეტის ნაწილია. არსებობს ასევე ლამანჩის გასპაჩო, რომელსაც არავითარი კავშირი არ აქვს ანდალუსიურთან. ეს წვნიანი ნანადირევი ფრინველით კეთდება.

## რესურსები ინტერნეტში
* The Ultimate Gazpacho

კატეგორია:ესპანური სამზარეულო
კატეგორია:პორტუგალიური სამზარეულო
მარკეტინგი

**მარკეტინგი** (ინგლ. marketing < market „ბაზარი“) — სოციალური და მმართველობითი პროცესი, რომელიც მოწოდებულია გაცვლის მეშვეობით ადამიანების საჭიროებებისა და მოთხოვნილებების დაკმაყოფილებისაკენ.

მარკეტინგი მიმართულია მოგების მიღების  მიზნით ბაზრისა და კონკრეტულ მომხმარებელთა მოთხოვნილებების შესწავლასა და ამ მიზნით წარმოებული საქონლის  და მომსახურების ორიენტაციის, სამომხმარებლო მოთხოვნის ფორმირების, სტიმულირებისა და გაყიდვის გაფართოებისაკენ.

## მარკეტინგის ტიპები და სახეები 
მარკეტინგის კლასიფიკაცია შესაძლებელია განხორციელდეს საქმიანობის სპეციფიკის მიხედვით, რომლის დროსაც შესაძლებელია გამოყოფილ იქნას მარკეტინგის შემდეგი ტიპები:
# სამომხმარებლო მარკეტინგი;
# სამრეწველო მარკეტინგი;
# მომსახურების მარკეტინგი.

იმის გამო, რომ ადამიანები სხვადასხვა გეოგრაფიულ რეგიონებში თუ კლიმატურ პირობებში ცხოვრობენ, განსხვავებულია მათი ზნე-ჩვეულებები, მოთხოვნილებები. მარკეტოლოგები ცდილობენ გამოავლინონ მომხმარებელთა ჯგუფები, რომლებიც დადებითად განეწყობიან მათი პროდუქციისადმი და შემდეგ იმოქმედონ ამ მომხმარებლის ჯგუფის ინტერესების სასარგებლოდ. ამისათვის ისინი მიმართავენ მიზნობრივ მარკეტინგს, რომელიც გულისხმობს ბაზრის სეგმენტირებას, მიზნობრივი სეგმენტების შერჩევას და საქონლის პოზიციონირებას ბაზარზე.

სხვადასხვა ხასიათის მოთხოვნის შემთხვევაში გამოიყენება სხვადასხვა სახის მარკეტინგი:

* შემოქმედებითი მარკეტინგი
* განვითარებადი მარკეტინგი
* რემარკეტინგი
* სინქრომარკეტინგი
* შენარჩუნებადი მარკეტინგი
* დემარკეტინგი
* სტიმულირებადი მარკეტინგი
* წინააღმდეგმოქმედი მარკეტინგი
* კონვერსიული მარკეტინგი

## მარკეტინგის განმსაზღვრელი კატეგორიები 
სწორი მარკეტინგული სტრატეგიის შერჩევის მიზნით აუცილებელია კარგად შევისწავლოთ ადამიანის საჭიროება, რომელიც თავის მხრივ განსაზღვრავს მოთხოვნილებას, ხოლო მოთხოვნილება წარმოშობს გარკვეულ მოთხოვნას ბაზარზე. მოთხოვნა არის მრავალი სახის, მისი დაკმაყოფილების საშუალებაა გაცვლა. გაცვლა ხორციელდება გარკვეული წესების დაცვით, რომელსაც ჰქვია გარიგება. გარიგება  ხორციელდება ბაზარზე, მარკეტინგული საქმიანობის შედეგად.

ადამიანები თავიანთ საჭიროებებს და მოთხოვნილებებს იკმაყოფილებენ ბაზარზე არსებული სხვადასხვა საქონლის მეშვეობით. საქონლის არჩევაზე მნიშვნელოვან გავლენას ახდენს ფასები და შემოსავლები.

*
მიხეილ კუტუზოვი

thumb|200px|მიხეილ კუტუზოვი
თავადი **მიხეილ გოლენიშჩევ-კუტუზოვი** (რუს.: князь Михаи́л Илларио́нович Голени́щев-Куту́зов) (16 სექტემბერი [ძვ.სტ. 5 სექტემბერი] 1745 — 28 აპრილი [ძვ.სტ. 16 აპრილი] 1813) — რუსი ფელდმარშალი, რომელმაც პოპულარული წარმოდგენით რუსეთი ნაპოლეონის შემოსევისგან იხსნა. 1812 წლის რუსეთის სამამულო ომის გმირი.

## ბიოგრაფია 
კუტუზოვი დაიბადა პეტერბურგში, გენერლის ოჯახში. დაამთავრა არტილერიის სკოლა. მონაწილეობა მიიღო 1768-1774 წლების რუსეთ-ოსმალეთის ომში. 1774 წელს მძიმედ დაჭრეს, რის შედეგადაც მარჯვენა თვალი დაკარგა. 1805 წელს ნაპოლეონის წინააღმდეგ ავსტრიის დასახმარებლად გაგზავნილი რუსეთის არმიის მეთაურად დაინიშნა. 1806-1812 წლების რუსეთ-ოსმალეთის და 1812-1913 წლების რუსეთ-საფრანგეთის ომებში კუტუზოვი რუსეთის არმიის მთავარსარდალი იყო. ოსმალეთათთან ომში ის 1811 წელს დაინიშნა მოლდავეთის ჯარების უფროსად. კუტუზოვმა ომის მსვლელობაში შეცვალა ტაქტიკა, მოიპოვა ბრწყინვალე გამარჯვებები და მოახერხა რუსეთისთვის ხელსაყრელი ზავის დადება (ბუქარესტის საზავო ხელშეკრულება, 1812) ნაპოლეონის ემოსაევამდე ერთი თვით ადრე.

ნაპოლეონთან ომში კუტუზოვმა მალოიაროსლავეცთან ფრანგებს კალუგისაკენ მიმავალი გზა გადაუკეტა, რითაც აიძულა ნაპოლეონი გაძარცვული სმოლენსკის გზით დაეხია უკან. 1813 წელს კუტუზოვმა მონაწილეობა მიიღო პოლონეთისა და პრუსიის ტერიტირიაზე ნაპოლეონის ჯარების განადგურებაში. გარდაიცვალა გერმანიის ქალაქ ბუნცლაუში. შემდგომში იგი პეტერბურგში, ყაზანის ტაძარში გადაასვენეს.

კატეგორია:რუსეთის ფელდმარშლები
კატეგორია:რუსეთის ეროვნული გმირები
კატეგორია:დაბადებული 1745
კატეგორია:გარდაცვლილი 1813

კატეგორია:წმინდა ანას I ხარისხის ორდენის კავალრები
ლუჩანო პავაროტი

**ლუჩანო პავაროტი** ( დ. 12 ოქტომბერი, 1935, მოდენა, იტალია, — გ. 6 სექტემბერი, 2007, მოდენა, იტალია)  — იტალიელი ტენორი, ერთ-ერთი ყველაზე პოპულარული თანამედროვე ვოკალურ შემსრულებელთაგან ოპერის სამყაროში და მრავალ სხვა სამუსიკო ჟანრში. განთქმული მისი სატელევიზიო კონცერტებით, პავაროტი სამ უდიდეს ტენორთაგან ერთ-ერთი იყო. სახელი გაითქვა ასევე საქველმოქმედო საქმიანობით მრავალი ქვეყნის ლტოლვილთა დახმარებისთვის და წითელი ჯვრისთვის ფონდების მოზიდვით. მისი კარიერის უკანასკნელი წლები ასევე ცნობილია სხვადასხვა ცნობილ შემსრულებელთან თანამშრომლობით, პროექტის „Pavarotti and Friends“ სახით.

## რესურსები ინტერნეტში
* ოფიციალური საიტი 
* 

კატეგორია:იტალიელი საოპერო მომღერლები
კატეგორია:საოპერო ტენორები
კატეგორია:დაბადებული 12 ოქტომბერი
კატეგორია:დაბადებული 1935
კატეგორია:გარდაცვლილი 6 სექტემბერი
კატეგორია:გარდაცვლილი 2007
გერმანიის ფედერალური კანცელარია

**გერმანიის ფედერალური კანცელარია** () — გერმანიის ფედერალური კანცლერის ოფისი ბერლინში 2001 წლიდან.

## ისტორია
***ბერლინი 1871–1945**. კანცელარია დაარსდა 1871 წელს როგორც გერმანიის იმპერიის რაიხსკანცელარია (*გერმ.  Reichskanzlei*) და თავიდან განთავსებული იყო ვილჰელმშტრასეს 77 ნომერში თავადი ანტონი რაძვილის ყოფილ სასახლეში (ასევე ცნობილია როგორც რაიხსკანცლერის სასახლე). 1938–39 წლებში ალბერტ შპეერის პროექტებით აშენდა ახალი რაიხსკანცელარია, რომელიც მდებარეობდა ფოსშტრასეზე. მეორე მსოფლიო ომის დროს შენობა მნიშვნელოვნად დაზიანდა, ხოლო შემდგომში საბჟოთა საოკუპაციო ჯარებმა დაანგრიეს. 

***ბონი 1949–1999**. ომის შემდეგ დასავლეთ გერმანიის მთავრობა განთავსდა ბონში, ხოლო კანცელარია გადავიდა შაუმბურგის სასახლეში, მანამ სანამ 1976 წელს ახალი კანცელარიის მშენებლობა არ დასრულდა. ახალი ფედერალური კანცელარიის შენობა (*გერმ.  Bundeskanzleramt*) იყო საერთაშორისო სტილის შავი ნაგებობა და წარმოადგენდა მოდერნიზმის მოკრძალებულ მაგალითს. ცალკე შენობაში (*გერმ.  Kanzlerbungalow*) იყო კანცლერის და მისი ოჯახის კერძო საცხოვრებელი 1964–99 წლებში.

***ბერლინი 1999–2001**. 1999 წლის ზაფხულში როგორც გერმანიის მთავრობის ბერლნში გადასვლის ნაწილი კანცელარია დროებით განთავსდა ყოფილი გდრ–ის სახელმწიფო საბჭოს შენობაში, რადგან ახალი კანცელარიის მშენებლობა ჯერ დასრულებული არ იყო.

## ბერლინი 2001: ახალი კანცელარია
ახალი ფედერალური კანცელარიის შენობა სპეციალურად კანცლერისთვის და კანცელარიის თანამშრომლებისთვის 1997–2001 წლებში აშენდა და 465 მილიონი მარკა დაჯდა. ეს პოსტმოდერნისტული ნაგებობა არის ბერლინის ერთ-ერთი ღირსშესანიშნაობა. მდებარეობს მდინარე შპრეეს ნაპირზე პრაქტიკულად სამთავრობო კვარტლის ცენტრში, მისგან ძალიან ახლოსაა რაიხსტაგი და ბრანდენბურგის კარიბჭე. შენობას უკავია 12,000 კვადრატული მეტრი და ერთ-ერთი უდიდესია მსოფლიო ქვეყნების ლიდერების რეზიდენციებს შორის. შედარებისთვის, ახალი კანცელარია თეთრ სახლზე რვაჯერ დიდია. ცენტრალური ბლოკის მეშვიდე სართულზე არის მთავრობის სხდომების დარბაზი, მერვე სართულზე განთავსებულია კანცლერის კაბინეტი, ხოლო ბოლო სართულზე ბინა. შენობის მარჯვენა და მარცხენა ფრთებში მდებარეობს კანცელარიის თანამშრომლების კაბინეტები.

## გალერეა

სურათი:Bundesarchiv Bild 146-1998-013-20A, Berlin, Reichskanzlei.jpg|ძველი რაიხსკანცელარია
სურათი:Bundesarchiv Bild 183-E04492, Berlin, Neue Reichskanzlei.jpg|ახალი რაიხსკანცელარია
სურათი:Palais Schaumburg.JPG|შაუმბურგის სასახლე
სურათი:Bonn Bundeskanzleramt 200702.jpg|ყოფილი ფედერალური კანცელარია ბონში
სურათი:Bundeskanzleramt Berlin 2012.jpg|ახალი ფედერალური კანცელარია ბერლინში

## სქოლიო
## რესურსები ინტერნეტში
* ფედერალური კანცლერი 
* ფედერალური კანცელარია

კატეგორია:გერმანიის მთავრობა
კატეგორია:ბერლინი
კატეგორია:ბერლინის არქიტექტურა
კატეგორია:გერმანიის ღირსშესანიშნაობები
კატეგორია:პოსტმოდერნისტული არქიტექტურა
ბელვიუს სასახლე

270px|მინი

**სასახლე ბელვიუ** (გერმ. Schloss Bellevue) — გერმანიის პრეზიდენტის რეზიდენცია ბერლინში 1994 წლიდან. სასახლეს რეკონსტრუქცია ჩაუტარდა 2004-2005 წლებში. 

სასახლე ბელევიუ აშენდა 1786 წელს პრუსიის მეფის ფრიდრიხ II -ის უმცროსი ძმის პრინც ფერდინანდის მიერ.

## რესურსები ინტერნეტში
* ოფიციალური საიტი

კატეგორია:ბერლინი
კატეგორია:გერმანიის სასახლეები
კატეგორია:სამეფო რეზიდენციები
კატეგორია:საპრეზიდენტო რეზიდენციები
ბორბალი

thumb|250px|უძველესი ბორბარლი შუმერების გამოსახულებით
**ბორბალი** უტილიტარული საგანია, პირველად დამზადებული შუმერების მიერ, რომელიც თავის თავში აერთიანებს წრისა და მოძრაობის სიმბოლოს („მოძრაობა და მხოლოდ მოძრაობა არის ჩემო თერგო ქვეყნის სიცოცხლისა და ძალის მიმცემი“). ასოცირებულია ციური სხულების მოძრაობასთან. ამავე დროს ბორბალიც, როგორც ბორჯღალი, თავისი ცენტრის გარშემო დატრიალებული ჯვარია. ბრუნვისას წრეში ჩახატული ჯვრის მკლავები მანებად გადაისახება და მოძრავ საგნად იქცევა. ამრიგად, ჯვრიანი ბორბალი ცის კაბადონზე მოძრავი მზის სიმბოლოა. აქედან მოდის წარმოდგენა მზის ეტლზე, რაც ძალიან გავრცელებული იყო ძველ მითოლოგიაში, განსაკუთრებით ელინურში. აქ ცნობილია ჰელიოსის ეტლი, რომელსაც ფაეტონი მართავს.

ბორბალი მთელი კოსმოსის, მისი წრიული მიძრაობის სიმბოლოც არის.

## რესურსები ინტერნეტში 
*  ბორბლის ისტორია 
* online ეტიმოლოგიური ლექსიკონი

კატეგორია:ტექნიკა
კატეგორია:ტრანსპორტი
ვენეციის კინოფესტივალი

**ვენეციის საერთაშორისო კინოფესტივალი** () — უძველესი საერთაშორისო კინოფესტივალი მსოფლიოში. დაარსდა გრაფ ჯუზეპე ვოლპი დი მისურატას მიერ 1932 წელს, როგორც'' „Esposizione Internazionale d'Arte Cinematografica“*, აქედან მოყოლებული ფესტივალი ყოველ წელს ტარდება აგვისტოში ადრეულ სექტემბერში, კუნძულ ლიდოზე, ვენეციაში. ეს არის მსოფლიოში ერთ–ერთი ყველაზე პრესტიჟული კინოფესტივალი და ვენეციის ბიენალეს ნაწილი, უდიდესი ბინალეს გამოფენა და თანამედროვე ხელოვნების ფესტივალი.

ფესტივალის ძირითადი პრიზები არის *Leone d'Oro* (ოქროს ლომი), რომელიც გადაეცემა ფესტივალზე წარმოდგენილ საუკეთესო ფილმს, და *Coppa Volpi* (ვოლპის თასი), რომლითაც ჯილდოვდება საუკეთესო კაცი და ქალი მსახიობი. 2002 წელს შეიქმნა ახალი ნომინაცია სან მარკოს პრიზი, რომელიც გადაეცემა ფილმს რომელიც ემსახურება *Controcorrente'' (სტერეოტიპების მსხვრევას).

## რესურსები ინტერნეტში
*ვენეციის კინოფესტივალი - ოფიციალური საიტი  
*ვენეციის კინოფესტივალი 
*კინოფილმების ინტერნეტ-მონაცემთა ბაზა 

კატეგორია:ვენეციის კინოფესტივალი
Portishead

**Portishead** — მუსიკალური ჯგუფი, ჩამოყალიბებული 1991 წელს ბრისტოლში (ინგლისი). სახელწოდება ქალაქ პორტისჰედისგან მომდინარეობს. 
 ჯგუფში შედიან ჯეფ ბაროუ, ბეთ გიბონსი და ედრიან ატლი. დეივ მაკ-დონალდს, ალბომების *Dummy* და  *Portishead* ხმის ინჟინერს, ჯგუფის მეოთხე წევრს უწოდებენ ხოლმე.

## ჯგუფის წევრები 
* ჯეფ ბაროუ
* ბეთ გიბონსი 
* ედრიან ატლი

## დისკოგრაფია 
* *Dummy* (1994)
* *Portishead* (1997)
* *Third* (2008)

## რესურსები ინტერნეტში 
* ოფიციალური საიტი

## სქოლიო 
კატეგორია:ბრიტანული ელექტრონული ჯგუფები
კატეგორია:ინგლისური ტრიპ-ჰოპ ჯგუფები
კატეგორია:1991 წელს ჩამოყალიბებული ჯგუფები
ცისფერყანწელები

**ცისფერყანწელები** — ქართველ სიმბოლისტ პოეტთა და პროზაიკოსთა შემოქმედებითი გაერთიანება, რომელიც 1920-იან წლებში ქართულ ლიტერატურაში დომინირებდა. დააარსეს ახალგაზრდა მწერლებმა ქუთაისში 1916 წელს და არსებობდა 1930-იან წლებამდე, როდესაც მოძრაობა საბჭოთა წყობილებამ უგემოვნოდ და უსარგებლოდ შერაცხა და დევნა დაუწყო.

მოძრაობის ჩამოყალიბების პერიოდში ქუთაისი ქართული ავანგარდული აზროვნების ცენტრს წარმოადგენდა. მიმდინარეობის წევრები იყვნენ ტიციან ტაბიძე, პაოლო იაშვილი, ვალერიან გაფრინდაშვილი, კოლაუ ნადირაძე, შალვა აფხაიძე, ნიკოლო მიწიშვილი, ალექსანდრე არსენიშვილი, სანდრო ცირეკიძე, გიორგი ლეონიძე, სერგო კლდიაშვილი და შალვა კარმელი (გოგიაშვილი). ისინი ახალგაზრდები და საზოგადოების ნაკლებად ცნობილები იყვნენ, ამიტომ გადაწყვიტეს ძველი თაობიდან მიემხროთ რომელიმე გამოჩენილი მოღვაწე. ასეთი იყო გრიგოლ რობაქიძე. XX საუკუნის ქართველი პოეტი გალაკტიონ ტაბიძეც ამ ჯგუფთან ასოცირდებოდა თავიდან, თუმცა მოგვიანებით მან ეს გუნდი დატოვა. ამ გუნდთან დაახლოებული იყო ასევე მხატვარი ლადო გუდიაშვილი, რომელიც ხშირად ამ მწერლების პუბლიკაციებისთვის ილუსტრაციებს ქმნიდა.

## ლიტერატურა 
*Rayfield, Donald (2000), *The Literature of Georgia: A History*. Routledge, ISBN 0-7007-1163-5
*Seymour-Smith, Martin (1985), *The New Guide to Modern World Literature*. P. Bedrick Books, ISBN 0-87226-000-3
*Lang, David Marshall (1962), *A Modern History of Georgia*. London: Weidenfeld and Nicolson.

## სქოლიო

კატეგორია:სიმბოლიზმი
კუპერ-ჰიუიტის მუზეუმი

**კუპერ-ჰიუიტი, ეროვნული დიზაინის მუზეუმი** (The Cooper-Hewitt, National Design Museum) — აშშ-ის დიზაინის ისტორიისა და თანამედროვე დიზაინის ეროვნული მუზეუმი. ეს ერთადერთი მუზეუმია აშშ-ში, რომლის კოლექცია მთლიანად დიზაინს ეთმობა. მუზეუმი ნიუ-იორკში, მეხუთე ავენიუზე და აღმოსავლეთ 91-ე ქუჩაზე მდებარეობს (მუზეუმთა მილზე) და სმითსონიური ინსტიტუტის ნაწილია. მუზეუმი წარმოადგენს ყოველწლიურ ეროვნული დიზაინის ჯილდოს ათ კატეგორიაში „ამერიკული დიზაინის საუკუთესო ნიმუშებისთვის“.

## რესურსები ინტერნეტში 
* კუპერ-ჰიუიტი, ეროვნული დიზაინის მუზეუმის საიტი 

კატეგორია:ნიუ-იორკის მუზეუმები
კატეგორია:მუზეუმები ანბანის მიხედვით
იამუსუკროს ღვთისმშობლის ტაძარი

250პქ|მინი|იამუსუკროს ღვთისმშობლის ტაძარი
**მშვიდობის ღვთისმშობლის ბაზილიკა იამუსუკროში** (Basilique de Notre Dame de la Paix de Yamoussoukro) — რომაული კათოლიკური ეკლესია იამუსუკროში, კოტ-დ’ივუარის ადმინისტრაციულ დედაქალაქში. ბაზილიკა, რომელსაც ხშირად მსოფლიოში უდიდეს ქრისტიანულ ეკლესიად მოიხსენიებენ, 1985-1989 წლებში აშენდა და 300 მილიონი აშშ დოლარი დაჯდა. ტაძარი ვატიკანის წმინდა პეტრეს ბაზილიკის ნიმუშზე შეიქმნა. საძირკველი ჩაიყარა 1985 წლის 10 აგვისტოს, ხოლო 1990 წლის 10 სექტემბერს საზეიმოდ კურთხეულ იქნა რომის პაპის იოანე პავლე II-ის მიერ.

ბაზილიკა საკათედრო ტაძარი არ არის. ახლომდებარე წმინდა ავგუსტინეს კათედრალი მთავარი ღვთისმსახურების ადგილია და იამუსუკროს ეპისკოპოსის სატახტო ტაძარი.

გინესის რეკორდების წიგნში ის მსოფლიოს უდიდეს ეკლესიად არის მოხსენიებული, რითაც მან წინა რეკორსდმენი წმინდა პეტრეს ბაზილიკას გაუსწრო დასრულების ჟამს. თუმცა მასში მხოლოდ 18000 მლოცველი ეტევა, წმინდა პეტრეს 60.000-ის ნაცვლად.

## რესურსები ინტერნეტში 
* Basilica of Our Lady of Peace photos 2008 
* 
* 

კატეგორია:ქრისტიანული ტაძრები
კატეგორია:კოტ-დ’ივუარი
პურუშა

**პურუშა** (სანსკ. पुरुष puruṣa „კაცი“) — ცნება ინდუიზმში, მამრი საწყისი არსება, რომლისგანაც სამყარო წარმოიშვა. პურუშად უმთავრესად ღმერთ ვიშნუს აღიარებენ, რომელმაც ბუნება — პრაკრიტი გაანაყოფიერა და სულიერი არსებები შვა.

კატეგორია:ინდუისტური ფილოსოფიის კონცეფციები
კატეგორია:სანსკრიტული სიტყვები და ფრაზები
კატეგორია:აღმოსავლური კულტურა
კორნელი ტატიშჩევი

მინი|300პქ|რუსთაველის თეატრის ფასადი
**კორნელი ტატიშჩევი** — XIX-XX საუკუნეების მიჯნაზე საქართველოში მოღვაწე რუსი არქიტექტორი. ალექსანდრე შიმკევიჩთან ერთად მას ეკუთვნის თბილისში რამდენიმე მნიშვნელოვანი შენობის, მათ შორის „არტისტული საზოგადოების შენობა“ (1898-1901) (ამჟამად რუსთაველის თეატრი), ლადო ასათიანის ქ. N18 რომელიც ისლამური არქიტექტურის და ძველ-თბილისური საცხოვრებლის ერთ-ერთ ღირსშესანიშნავ ნიმუშს წარმოადგენს, ასევე რუსთაველის გამზირის N54 (1897). შენობის ფასადი ბაროკოსა და როკოკოს სტილშია გადაწყვეტილი. ამ შენობას ყველა ის ელემენტი აქვს, რაც თბილისური სახლებისთვისაა დამახასიათებელი: აივანი, მოხატული სადარბაზო, ეზო-ბაღი მრგვალი შადრევნით და ალაყაფის ჭიშკარი. სახლი გამორჩეულია უხვად დეკორირებული ორიარუსიანი ხის ჭვირული აივნით.

კორნელი 1900 წელს მუშაობდა ხატვის და არქიტექტურის მასწავლებლად. 1894 წელს შეადგინა ქართველთა შორის წერა-კითხვის გამავრცელებელი საზოგადოების და მუზეუმის პროექტი, ქართულ-ისტორიული დეკორატების გამოყენებით. შიმკევიჩთან ერთად ააგო საარტისტო საზოგადოების შენობა.

## ლიტერატურა 
* ენციკლოპედია თბილისი, თბ., 2002, გვ. 506

კატეგორია:რუსი არქიტექტორები
ასტრიდ ლინდგრენი

**ასტრიდ ანა ემილია ლინდგრენი**- დ. 14 ნოემბერი, 1907 — გ. 28 იანვარი, 2002) — შვედი მწერალი, რომელსაც ეკუთვნის არაერთი საბავშვო წიგნი და ფილმის სცენარი. მისი ნაწარმოებები თარგმნილია მსოფლიოს 85 ენაზე და გამოცემულია 100-ზე მეტ ქვეყანაში. მის კალამს ეკუთვნის წიგნები: „პეპი გრძელწინდა“, „სახურავის ბინადარი კარლსონი“, „ლიონებერგელი ემილი“ და „ბიულერბიუელი ბავშვები“. 

### ბიოგრაფია  
ასტრიდი დაიბადა 1907 წლის 14 ნოემბერს, სამხრეთ შვედეთში, პატარა ქალაქ ვიმერბიუში (სმოლანდის პროვინცია), ფერმერის ოჯახში. იგი იყო სამუელ ავგუსტ ერიკსონისა და მისი მეუღლე ჰანას მეორე შვილი. მამა ნესეში სოფლის მეურნეობით იყო დაკავებული. უფროს ძმა გუნართან ერთად, ოჯახში სამი გოგონა იყო — თავად ასტრიდი, სტინა და ინგეგერდი.

თავის ავტობიოგრაფიულ ნაშრომებში ასტრიდი წერს, რომ იგი იზრდებოდა „ცხენის“ და „კაბრიოლეტის“ ხანაში. გადაადგილების მთავარი საშუალება ცხენოსანი ეკიპაჟი იყო, ცხოვრების ტემპი უფრო ნელი იყო, გასართობი საშუალებები — უბრალო, ხოლო ურთიერთობა ბუნებასთან — უფრო მეტი, ვიდრე დღეს. ასეთი გარემო მომავალ მწერალს ბუნებისადმი სიყვარულს უნერგავდა. მისი წიგნების უმრავლესობას ეს თემა მისდევს.

თავად მწერალი ყოველთვის აღნიშნავდა, რომ ბედნიერი ბავშვობა ჰქონდა. მშობლები ყოველთვის ზრუნავდნენ მათზე, უფრო მეტიც — არასოდეს ერიდებოდათ თავისი უზომო სიყვარულის გამოვლენა, რაც იმ დროს იშვიათი მოვლენა იყო. შემდგომში ასტრიდმა მათ მიუძღვნა წიგნი „სამუელ ავგუსტი სევედსტორპიდან და ჰანა ჰულტიდან“ (1973).

### შემოქმედებითი მოღვაწეობის დასაწყისი 
ბავშვობაში ასტრიდს მოიცავდა ფოლკლორი და სხვადასხვა ხუმრობა, ზღაპარი თუ ისტორია, რომელიც მამისგან თუ მეგობრებისგან მოუსმენია, იქცა მისი საკუთარი წიგნების ელემენტებად. წიგნებისა და კითხვის სიყვარული, როგორც იგი ამტკიცებდა, გაჩნდა კრისტინის, მისი მეგობრის სამზარეულოში. კრისტინმა მას წიგნების კითხვა შეაყვარა.

ასტრიდის შესაძლებლობები გამოვლინდა უკვე დაწყებით სკოლაში, სადაც მას „ვიმერბიუელი სელმა ლაგერლოფის“ სახელით იცნობდნენ. თუმცა, მისი აზრით, იგი ამ წოდებას არ იმსახურებდა.

16 წლის ასაკში მან დაიწყო მუშაობა გაზეთში „Wimmerby Tidningen“. ორი წლის შემდეგ ჯერ კიდევ ოფიციალურად გაუთხოვარი, იგი დაფეხმძიმდა და საცხოვრებლად სტოკჰოლმში გადავიდა. მან მდივნის კურსები დაამთავრა და 1931 წელს ამ სპეციალობით დაიწყო მუშაობა. 1926 წლის დეკემბერში მას ეყოლა შვილი ლარსი. ასტრიდს არ ჰქონდა საკმარისი ფული, რათა ერჩინა შვილი და იძულებული იყო, იგი დანიურ ოჯახში საცხოვრებლად დროებით გაეშვა. 1928 წელს მას მისცეს მდივნის ადგილი სამეფო ავტოკლუბში, სადაც მან გაიცნო სტურე ლინდგრენი. 1931 წელს მათ იქორწინეს და ასტრიდმა (რომელიც გვარით უკვე ლინდგრენი იყო) დანიიდან ლარსი ჩამოიყვანა.

## ბიბლიოგრაფია 
 ყველაზე ცნობილი წიგნები და სერიები

* *პეპი გრძელწინდა* 
* *კარლსონი* 
* *ლიონებერგელი ემილი* 
* *დეტექტივი კალე ბლუმკვისტი* 
* *მადიკენი*
* *ყაჩაღის ასული რონია* 
* *ჩვენც სალტკროკელები ვართ* 
* *ბიულერბიუელი ბავშვები* 
* *მიო, ჩემო მიო* 
* *ძმები ლომგულები* 
* *მაწანწალა რასმუსი*
## სქოლიო
სიჩქარე

{{ინფოდაფა ფიზიკური სიდიდე
| bgcolour =
| სახელი = სიჩქარე
| ფაილი = 200პქ
| წარწერა =წრეზე მუდმივი სიჩქარით მოძრავი ბურთულა
| აღნიშვნა= v
| SI სისტემა = მ/წმ
| ექსტენსიური= 
| ინტენსიური=
| შენახვადი=
| ფორმულა= v=\frac{dr}{dt}
| განზომილება= LT^{-1}
|ვიკისაწყობი=Category:Velocity
}}
**სიჩქარე** (აღნიშვნა: v) — ძირითადი ფიზიკური (ვექტორული) სიდიდე, რომელიც ახასიათებს წერტილის გადაადგილებას. განისაზღვრება, როგორც r რადიუს-ვექტორის პირველი წარმოებული t დროით.

:v=\frac{dr}{dt}

სიჩქარე არის წერტილის მოძრაობის ერთ-ერთი ძირითადი კინემატიკური მახასიათებელი, რომელიც თანაბარი მოძრაობისას რიცხობრივად უდრის დროის ერთეულში გავლილ გზას: v=\frac{s}{t}, სადაც s არის გავლილი გზა. ზოგად შემთხვევაში v=\frac{dr}{dt}. სიჩქარის ვექტორი მიმართულია წერტილის ტრაექტორიის მხების გასწვრივ. თუ წერტილის მოძრაობა მოცემულია ისეთი განტოლებებით, რომლებიც გამოსახავენ მისი დეკარტის x, y, z კოორდინატების დამოკიდებულებას t დროზე, მაშინ v=\sqrt{{v}_x^2+{v}_y^2+{v}_z^2}, სადაც v_x=\frac{dx}{dt}, v_y=\frac{dy}{dt}, v_z=\frac{dz}{dt}, ხოლო იმ კუთხის კოსინუსები, რომლებსაც სიჩქარის ვექტორი ადგენსკოორდინატთა ღერძებთან, შესაბამისად უდრის \frac{{v}_x}{v}, \frac{{v}_y}{v}, \frac{{v}_z}{v}, სიჩქარის ცვლილება დროის ერთეულში არის აჩქარება. სიჩქარის განზომილებაა LT^{-1}, მისი ერთეულებია SI სისტემაში მ/წმ, ხოლო CGS სისტემაში — სმ/წმ, კმ/სთ და სხვა.

ფიზიკაში, ეს არის სიდიდე, რომლის გარშემოც და რომელზეც არის აწყობილი თანამედროვე ფიზიკა, კერძოდ აინშტაინის ფარდობითობის თეორია. ამ თეორიის მიხედვით, სიჩქარის სიდიდე არის შემოსაზღვრული, აქვს მაქსიმუმი და მასზე მეტი სიჩქარის არსებობა თეორიულად არის შეუძლებელი. მისი მაქსიმუმი არის ე. წ. „სინათლის სიჩქარე“. ეს არის ელექტრომაგნიტური ტალღის გავრცელების (ფოტონის) სიჩქარე ვაკუუმში. მას ტრადიციულად აღნიშნავენ ლათინური ასოთი — c და მისი მნიშვნელობა არის 299 792 458 კილომეტრი წამის განმავლობაში.

## ლიტერატურა
## რესურსები ინტერნეტში
* Rapidez vs. Velocidad, en profisica.cl 
* Bureau International des Poids et Mesures - The International System of Mesures
* National Institute of Standards & Technology - Guide for the Use of the International System of Units (SI)